Nero Wolfe
Nero Wolfe on tegelaskuju Rex Stouti kriminaalromaanides. Nero Wolfe on geenius, kes lahendab mõrvalood loogika, psühholoogia ja faktide alusel tehtud järelduste põhjal oma "parema käe" Archie Goodwini abiga. Nero Wolfe on ülekaaluline ja ülikogukas, ta väljub kodust harva ning peaaegu mitte kunagi tööasjus. Archie toob asjaosalised Wolfe'i büroosse ja teeb välitööd. Nero Wolfe on pedant ka keelekasutuses ning talle kuulub arvukalt vaimukaid tsitaate.